cyanic-selkie/wikianc huggingface dataset:
Clash Royale
Στρατηγική
Ένα άλλο μυστικό είναι να προτιμάς κάρτες που μπορούν να πάρουν πολλούς ρόλους αντί για εξειδικευμένες. Για παράδειγμα, η Witch μπορεί να αποκρούσει πολλούς τύπους επιθέσεων, το tornado μπορεί να μετακινήσει μονάδες του αντιπάλου, το battle ram μπορεί να τανκάρει μια επίθεση του sparky και να κάνει τις μονάδες του αντιπάλου να το κυνηγήσουν προς τα πίσω και πάει λέγοντας. Οι μονάδες που κάνουν splash damage αντί για single target έχουν τεράστιο πλεονέκτημα και μπορούν να συνδυαστούν με tornado.
Καλά trade
2) Ο αντίπαλός σου βάζει Three Musketeers οι οποίες κοστίζουν 9 elixir. Εσύ ρίχνεις rocket που κοστίζει 6 elixir και τα σκοτώνει. Έτσι έχεις 3 elixir παραπάνω από τον αντίπαλό σου.
3) Βάζει ο αντίπαλος Hog Rider και εσύ βάζεις Tornado για να τον απομακρύνει από το Princess Tower. Έτσι δεν χάνεις το tower σου.
Κακά trade
2) Ρίχνεις rocket στο tower του αντιπάλου, το οποίο έχει 150 hp. Αυτό θεωρείται κακό trade γιατί το rocket κάνει πολύ περισσότερο damage και συνεπώς το σπατάλησες. Γενικά, σχεδόν σε κάθε περίπτωση το να ρίχνεις spells στα tower του αντιπάλου θεωρείται κακό trade γιατί κάνουν μειωμένη ζημιά (επίσης αυτό θεωρείται από πολλούς παίκτες ως "βρώμικη" κίνηση).
3) Ο αντίπαλός σου βάζει Valkyrie που κοστίζει 4 elixir και βάζεις Skeleton Army που κοστίζουν 3 elixir για να τη σταματήσουν. Αυτό δεν είναι καλή κίνηση γιατί η valkyrie έχοντας τσεκούρι σκοτώνει ότι υπάρχει γύρω της και τα skeletons δεν έχουν πολύ ζωή, έτσι έχεις σπαταλήσει 3 elixir ενώ θα μπορούσες να βάλεις baby dragon ή Mini P.E.K.K.A.. Το μόνο που θα μπορούσαν να κάνουν τα Skeletons είναι να της κάνουν πολύ λίγο damage.
Κάρτες
Στο Clash Royale τα στρατεύματα, τα ξόρκια και τα κτήρια είναι υπό τη μορφή καρτών τις οποίες παίζεις κατά τη διάρκεια του παιχνιδιού. Σε κάθε στιγμή του παιχνιδιού έχεις την επιλογή να παίξεις 4 από τις 8 κάρτες του deck σου η οποία αντικαθίσταται από μία άλλη (επίσης του deck σου). Άμα μαζέψεις έναν αριθμό όμοιων καρτών από τα Chest, το Clan σου, τα Quest ή το Shop μπορείς να πληρώσεις gold για να την αναβαθμίσεις, έτσι ώστε η κάρτα σου να είναι πιο δυνατή στα επόμενα παιχνίδια. Οι κάρτες χωρίζονται σε κατηγορίες σπανιότητας. Αυτές οι κατηγορίες είναι: common, rare, epic, legendary.
Ελιξίριο
Το elixir είναι αυτό που σου επιτρέπει να τοποθετείς κάρτες. Οι πιο ισχυρές κάρτες χρησιμοποιούν πιο πολύ elixir. Το elixir αυξάνεται μόνο του αυτόματα, αλλά με συγκεκριμένο ρυθμό (+1 elixir ανά 2.8 δευτερόλεπτα). Επομένως οι παίκτες δεν μπορούν να βάλουν όσες κάρτες θέλουν μαζί. Εκτός αυτού το elixir δεν μπορεί να γεμίσει πάνω από 10 μονάδες. Ακριβές κάρτες σημαίνουν και μεγαλύτερο ρίσκο γιατί άμα τοποθετηθούν προσωρινά θα είσαι ανυπεράσπιστος. Στα τελευταία 60 δευτερόλεπτα το elixir αυξάνεται με το διπλάσιο ρυθμό (+1 elixir ανά 1.4 δευτερόλεπτα) και έτσι ακριβές κάρτες μπορούν να χρησιμοποιούνται πιο πολύ τότε. Στο τελευταίο λεπτό του Overtime το elixir αυξάνεται με τον τριπλάσιο ρυθμό (+1 elixir ανά 0.7 δευτερόλεπτα). Ωστόσο, στα 2v2, το ελιξίριο γεμίζει πιο αργά για να αποφευχθεί το spam των καρτών.
Πύργοι
Οι πύργοι είναι τα κτήρια σου τα οποία πρέπει να προστατεύεις, ενώ παράλληλα πρέπει να καταστρέψεις αυτούς του αντιπάλου. Κάνουν σχετικά μέτρια ζημιά αλλά σε μόνο μία μονάδα, στην οποία θα επιτίθενται μέχρι να βγεί εκτός εμβέλειας ή πεθάνει. Οι πλαϊνοί πύργοι (οι princess towers) δίνουν μία κορώνα όταν γκρεμιστούν ενώ άμα γκρεμιστεί ο κεντρικός πύργος (το crown tower) τότε καταστρέφονται και οι πλαϊνοί πύργοι και το παιχνίδι τελειώνει κερδίζοντας 3 στέμματα. Ο παίκτης με τις περισσότερες κορώνες νικάει και κερδίζει ένα τυχαίου είδους Chest.
Chest
Όσο ο παίκτης ανεβαίνει αρένες τα Chest της ίδιας κατηγορίας δίνουν μεγαλύτερες ανταμοιβές σε χρυσό και κάρτες. Από την αρένα 10 και άνω κάθε Silver Chest έχει εγγυημένα μία rare card.
Επίσης υπάρχουν τέσσερα μοναδικά είδη Chest που αγοράζονται από το shop. Αυτά είναι το Lightning Chest, που επιτρέπει στον παίκτη να αλλάξει τις κάρτες που έτυχε με άλλες, το Fortune Chest που λέει από πριν ποιες κάρτες έχει πιθανότητα να περιέχει, το King's Chest το οποίο αγοράζεται στις αρένες 1-6 και δίνει πολλές epic cards και το Legendary King's Chest που αγοράζεται στις αρένες 7 και άνω και δίνει πολλές epic cards και εγγυημένα και μία legendary.
Κύκλοι
Ο τρόπος που τα Chest δίνονται είναι σε κύκλους. Δηλαδή, παρόλο που το είδος του Chest που δίνεται μετά από κάθε νίκη είναι τυχαίο, είναι εγγυημένο ότι σε κάθε κύκλο με 240 Chest συνολικά, 52 θα είναι Golden Chest, 4 θα είναι Giant Chest και επίσης 4 θα είναι Magical Chest.
Τα Legendary και Mega Lightning Chest περιλαμβάνονται στον κύκλο, αλλά είναι πολύ σπάνια. Ωστόσο τα Legendary Chest δεν εμφανίζονται ποτέ σε όσους έχουν κάτω από 2000 τρόπαια και εμφανίζονται μόνο μια φορά ανά δύο κύκλους σε όσους είναι κάτω από αρένα 9. Εμφανίζονται μία φορά ανά κύκλο σε όσους είναι αρένα 9 και άνω. Τα legendary chest περιέχουν μία legendary card.
Gold/Gems
Το gold και τα gems είναι οι δύο τρόποι πληρωμής του παιχνιδιού. Χρησιμοποιούνται για αναβαθμίσεις, αγορές πληρωμένων Chest και επιτάχυνση του ανοίγματος των Chest που αποκτήθηκαν στη μάχη. Επίσης χρησιμοποιούνται για την αγορά καρτών από το shop. Και το gold και τα gems μπορούν να αγοραστούν με πραγματικά χρήματα. Εκτός βέβαια από τα πραγματικά χρήματα, το gold και τα gems κερδίζονται από μάχες, ή τουρνουά ως ανταμοιβή.
Oι κάρτες
Πρώτα από όλα αρχίζεις στο training camp που σου δίνει 4 common και 2 rares χωρίς να χρειαστεί να ανοίξεις κάποιο chest. Οι common κάρτες είναι σε level 1, οι rares σε level 3, οι epics σε level 6, οι legendaries σε level 9 και οι champions σε level 11. Τα chests στο training camp για να τα ανοίξεις πρέπει να περιμένεις 5 δευτερόλεπτα. Στο shop μπορείς να αγοράσεις ένα chest ανάλογα με το πόσα gems έχεις.
Αρένες
Και τώρα πάμε στις αρένες. Το training camp περιέχει 4 common, 4 rares και 4 epics. Από την arena 1 μέχρι την arena 3 περιέχουν 2 common, 2 rares και 2 epics. Από την arena 4 περιέχουν και 2 legendaries. Ωστόσο από την arena 9 τα πράγματα αλλάζουν.
Spooky Town
* Το mirror μπορεί να σου ξαναβάλει την κάρτα που χρησιμοποίησες πριν με +1 elixir και +2 levels.
Π.χ. Βάζεις Valkyrie που έχει 4 elixir και με το mirror την ξαναχρησιμοποιείς με 5 elixir
Clans και Clan wars
Όταν ολοκληρώσεις το Training camp μπορείς να συμμετάσχεις σε ένα clan. Τα clan είναι ομάδες από άτομα τα οποία είναι συμπαίκτες σου. Για να συμμετάσχεις σε ένα clan έχεις δύο τρόπους: με τον αριθμό των trophies σου ή ρωτώντας τον αρχηγό του clan. Όταν μπεις σε κάποιο από αυτά μπορείς να πάρεις και δώσεις κάρτες, να κάνεις friendly battles και να μιλάς με τους συμπαίκτες σου.
Μόλις το clan σου έχει από 10 και πάνω παίκτες που είναι level 8 τότε ξεκλειδώνονται τα clan wars. Στα clan wars έχεις την ευκαιρία να πάρεις ένα chest μόλις τελειώσει το season reward σου. Το season reward διαρκεί 10 ημέρες και αλλάζεις διαφορετικά και καλύτερα chest όταν το clan σου τερματίσει στην πιο ανώτερη θέση του league σου. Τα leagues είναι: Bronze league, Silver League, Golden League και Legendary league. Τα clan σου στα clan war ανταγωνίζεται 4 clan απ' όλο τον κόσμο, χωρίς να παίξει μαζί τους. Το δικό σου και τα άλλα 4 clan είστε σ΄ένα γκρουπ και παίζετε με άλλα clan. Το clan που θα κάνει τις περισσότερες νίκες τερματίζει πρώτο και παίρνει τα clan trophies. Το clan σου μπορεί να αυξήσει ή να μειώσει τα clan trophies ανάλογα με τι θέση θα τερματίσει. Πριν αρχίσει το war day παίζεις στο collection day με τα υπόλοιπα μέλη του clan σου. Σκοπός του collection day είναι να πάρετε όσες περισσότερες κάρτες μπορείτε με το clan σου γιατί στο clan war δεν παίζεις με το κανονικό σου deck. Στο collection day δίνεις 3 μάχες. Μόλις φτάνει το war day με τα άλλα clan έχεις τη δυνατότητα να παίξεις ΜΟΝΟ μία φορά. Αν όμως οι αντιμέτωπες με τη δική σου, Clans έχουν όλες τον ίδιο αριθμό συμμετεχόντων (π.χ. 12) και η δική σου έχει λιγότερους (π.χ. 11) τότε ένας παίχτης της Clan σου θα κερδίσει μια μπόνους μάχη στο War Day. Στο τέλος του war, κερδίζεις ένα πουγκί με gold, ανάλογα με το ποσό καλά έπαιξες στο war, και πόσο συμμετείχες, και τέλος ένα μπόνους δώρο που μπορεί να είναι είτε και άλλο gold, είτε ένα trade token, που σου επιτρέπει να ανταλλάξεις κάρτες που έχεις με τους συμπαίκτες σου.
Στο καινούργιο update που έγινε το 2018, ήρθαν εντολές να κερδίσεις gold, gems και κάρτες. Επίσης μπορείς να κερδίσεις δωρεάν ανταμοιβές κάθε τέσσερις ώρες. Οι ανταμοιβές αυτές είναι wooden chests, gold και κάρτες. Μόλις εκπληρώσεις μια εντολή παίρνεις 20 stamps και όταν πάρεις τις ανταμοιβές παίρνεις 5 stamps. Όταν πάρεις ένα συγκεκριμένο αριθμό stamps κερδίζεις ένα Chest, που μπορεί να είναι οποιασδήποτε σπανιότητας, από golden chest, μέχρι και mega lightning chest, ή legendary king chest!
Το Clash Royale ως e-Sport
Η αυξημένη δημοσιότητα του Clash Royale αλλά και ο χαρακτήρας του το έχουν σταδιακά ωθήσει στον κόσμο των e-sports. Διάφορα ερασιτεχνικά ή ακόμα και επαγγελματικά πρωταθλήματα διοργανώνονται σε πολλές χώρες του κόσμου, συμπεριλαμβανόμενης και της Ελλάδας, όπου παίκτες διαγωνίζονται για μικρά ή και μεγάλα έπαθλα (πολλές φορές και χρηματικά).
Release
Το παιχνίδι αρχικά κυκλοφόρησε δοκιμαστικά στον Καναδά, το Χονγκ Κονγκ, την Αυστραλία, τη Σουηδία, τη Νορβηγία, τη Δανία, την Ισλανδία, τη Φινλανδία και τη Νέα Ζηλανδία για πλατφόρμες iOS στις 4 Ιανουαρίου 2016. Το παιχνίδι κυκλοφόρησε δοκιμαστικά στις αναφερόμενες αυτές χώρες για Android, σε μορφή πακέτου εφαρμογής Android. Κυκλοφόρησε παγκοσμίως και στις δύο πλατφόρμες στις 2 Μαρτίου 2016.
Αφού κυκλοφόρησε, το Clash Royale έγινε η πιο κατεβασμένη και με τα περισσότερα έσοδα εφαρμογή στο Αμερικάνικο iOS App Store.
Παραπομπές
Κατηγορία:Βιντεοπαιχνίδια του 2016 Κατηγορία:Βιντεοπαιχνίδια του Android Κατηγορία:Βιντεοπαιχνίδια του iOS Κατηγορία:Βιντεοπαιχνίδια για κινητά Κατηγορία:Βιντεοπαιχνίδια στρατηγικής Κατηγορία:Βιντεοπαιχνίδια ανεπτυγμένα στη Φινλανδία
Δάσος Μπιαλοβιέζα
Το δάσος Μπιαλοβιέζα (Białowieża, Λευκορωσικά: Белавежская пушча, Πολωνικά: Puszcza Białowieska προφορά: [ˈpuʂt͡ʂa ˌbʲawɔˈvʲɛska], Ρωσικά: Беловежская пуща) είναι ένα από τα μεγαλύτερα σωζόμενα τμήματα του παρθένου δάσους το οποίο κάλυπτε κάποτε την ευρωπαϊκή πεδιάδα, το οποίο βρίσκεται στα σύνορα Πολωνίας και Λευκορωσίας. Το δάσος είναι σπίτι περίπου 800 ευρωπαϊκών βισόνων, των βαρύτερων ζώων της Ευρώπης. Από το 1979 έχει ανακηρυχθεί μνημείο παγκόσμιας κληρονομιάς από την UNESCO. Η έκταση που προστατεύεται ως μνημείο παγκόσμιας κληρονομιάς είναι 1.418,85 χλμ². Βρίσκεται περίπου 70 χιλιόμετρα βόρεια του Μπρεστ και 60 χιλιόμετρα νοτιοανατολικά του Μπιάλιστοκ.
Στην πολωνική πλευρά, το δάσος προστατεύεται ως το Εθνικό Πάρκο Μπιαλοβιέσκα, με έκταση περίπου 152 χλμ². Υπάρχει επίσης το ξέφωτο Μπιαλοβιέζα (Polana Białowieska), ένα συγκρότημα κτιρίων τα οποία ήταν ιδιοκτησία των τσάρων της Ρωσίας κατά τη διάρκεια των διαμελισμών της Πολωνίας. Σήμερα στην ίδια περιοχή υπάρχει εστιατόριο και ξενοδοχείο. Περίπου 120.000-150.000 επισκέπτονται κάθε χρόνο την πολωνική πλευρά του δάσους. Ανάμεσα στις δραστηριότητες που προσφέρονται είναι η παρατήρηση πουλιών, όπως η πυγμαία κουκουβάγια,, η παρατήρηση του ευρωπαϊκού βίσωνα στο φυσικό περιβάλλον του, καθώς και βόλτες με άμαξα. Οι ξεναγήσεις διοργανώνονται όλο το χρόνο. Το χωριό Μπιαλοβιέζα βρίσκεται μέσα στο δάσος.
Στη λευκορωσική πλευρά, το δάσος προστατεύεται ως Εθνικό Πάρκο Μπελοβέσκαγια Πούστσα, το οποίο έχει έκταση 1.771 χλμ². Στα κεντρικά γραφεία του πάρκου στο Καμιανγιούκι, πέρα από εργαστήρια, βρίσκεται ένας ζωολογικός κήπος με βίσονες, κόνικ (ημι-άγριο άλογο), αγριογούρουνα και άλκες μεταξύ άλλων.
Εξωτερικοί σύνδεσμοι
κατηγορία:Γεωγραφία της Πολωνίας κατηγορία:Γεωγραφία της Λευκορωσίας Μπιαλοβιεζα κατηγορία:Μνημεία Παγκόσμιας Κληρονομιάς στην Πολωνία κατηγορία:Μνημεία Παγκόσμιας Κληρονομιάς στη Λευκορωσία Κατηγορία:Διασυνοριακές προστατευόμενες περιοχές
Τζόρτζια
Η Τζόρτζια (αγγλικά: State of Georgia) (προφορά:, στα Ελληνικά αναφέρεται και ως Γεωργία), είναι πολιτεία στο νοτιοανατολικό μέρος των Ηνωμένων Πολιτειών, και ήταν μια από τις αρχικές Δεκατρείς Αποικίες που επαναστάτησαν εναντίον της Βρετανικής εξουσίας κατά την Αμερικανική Επανάσταση. Πρωτεύουσα και μεγαλύτερη πόλη της πολιτείας, είναι η Ατλάντα.
Ήταν η τελευταία από τις Δεκατρείς Αποικίες που ιδρύθηκε, το 1732. Ήταν η τέταρτη πολιτεία που επικύρωσε το Σύνταγμα των ΗΠΑ, στις 2 Ιανουαρίου 1788. Διακήρυξε της απόσχιση της από την Ένωση στις 21 Ιανουαρίου 1861 και ήταν μια από τις πρώτες επτά Συνομόσπονδες πολιτείες. Ήταν η τελευταία πολιτεία που επανήλθε στην Ένωση, στις 15 Ιουλίου 1870.
Η Τζόρτζια, είναι η 8η μεγαλύτερη πληθυσμιακά πολιτεία στην χώρα, με πληθυσμό 11,019,186 κατοίκους (εκτίμηση 2023). Με έκταση 153.910 τ.χλμ. η Τζόρτζια κατατάσσεται 24η σε μέγεθος ανάμεσα στις 50 πολιτείες των ΗΠΑ.
Η Τζόρτζια είναι η μεγαλύτερη πολιτεία ανατολικά του Ποταμού Μισσισσιππή σε έκταση γης, αν και είναι η τέταρτη μεγαλύτερη (μετά το Μίσιγκαν, την Φλόριντα, και το Ουισκόνσιν) σε συνολική έκταση, στην οποία περιλαμβάνονται εκτάσεις νερού θεωρούμενες ως πολιτειακό έδαφος.
Από το 2007 ως το 2008, 14 κομητείες της Τζόρτζια ήταν ανάμεσα στις 100 κομητείες των ΗΠΑ με τη μεγαλύτερη πληθυσμιακή αύξηση, με μόνο το Τέξας να έχει περισσότερες. Η Τζόρτζια είναι επίσης γνωστή ως η Πολιτεία των Ροδάκινων και η Αυτοκρατορική Πολιτεία του Νότου. Η Ατλάντα είναι η πρωτεύουσα και η πολυπληθέστερη πόλη. Η Τζόρτζια συνορεύει στα νότια με την Φλόριντα· στα ανατολικά την βρέχει ο Ατλαντικός Ωκεανός και συνορεύει με την Νότια Καρολίνα· στα δυτικά με την Αλαμπάμα και με την Φλόριντα στα άκρα νοτιοδυτικά· και στα βόρεια με το Τενεσσί και την Βόρεια Καρολίνα. Το βορειότερο τμήμα της πολιτείας είναι στα Όρη Μπλου Ριτζ, μια οροσειρά στο ορεινό σύμπλεγμα των Αππαλαχίων. Το κεντρικό Πίντμοντ εκτείνεται από τους πρόποδες στην γραμμή πτώσης, όπου οι ποταμοί χύνονται κάτω στο ύψος της ηπειρωτικής παράκτιας πεδιάδας του νοτιότερου μέρους της πολιτείας. Το υψηλότερο σημείο στην Τζόρτζια είναι στα 1.458 μέτρα στο όρος Μπράσταουν Μπαλντ και το χαμηλότερο σημείο είναι το επίπεδο της θάλασσας.
Σύνορα
Αρχίζοντας από τον Ατλαντικό Ωκεανό, το ανατολικό σύνορο της πολιτείας με την Νότια Καρολίνα ανεβαίνει τον Ποταμό Σαβάννα, βορειοδυτικά της αρχής του στη συμβολή των ποταμών Τούγκαλου και Σένεκα. Μετά συνεχίζει στον Τούγκαλου (κανονικά Τούγκαλο) και μέσα στον Ποταμό Μάικλ, που είναι ο πιο σημαντικός του παραπόταμος. Αυτά τα όρια αποφασίστηκαν στο Σύμφωνο του Μεξικού του 1787, που ήταν το θέμα στο Ανώτατο Δικαστήριο των ΗΠΑ στις δύο υποθέσεις Τζόρτζια εναντίον Νότιας Καρολίνας το 1922 και το 1989.
Το σύνορο τότε κάνει μια έντονη στροφή γύρω από την άκρη της Κομητείας Ράμπουν, σε γεωγραφικό πλάτος 35°Β, αν και από αυτό το σημείο αποκλίνει ελαφρώς νότια (λόγω ανακριβειών στην αυθεντική έρευνα). Αυτό ιστορικά ήταν το σύνορο της Τζόρτζια και της Βόρειας Καρολίνας έως τον Ποταμό Μισσισσιππή, μέχρι που το Τενεσσί χωρίστηκε από την Βόρεια Καρολίνα, και η Αλαμπάμα και ο Μισσισσιππής (οι Περιοχές Γιάζου) αποσπάστηκαν από την Τζόρτζια. Το δυτικό σύνορο της πολιτείας μετά παρεκκλίνει σε μια άλλη ευθεία γραμμή προς τα νότια-νοτιοανατολικά, σε ένα σημείο νοτιοδυτικά της Τσαττανούγκα, για συναντήσει το δυτικό σημείο του Ποταμού Τσατταχούτσι κοντά στο Γουεστ Πόϊντ (Τζώρτζια). Συνεχίζει κάτω προς το σημείο όπου τελειώνει στον Ποταμό Φλιντ ( η συμβολή των ποταμών που δημιουργούν τον Ποταμό Αππαλαχίκολα), και πηγαίνει σχεδόν ανατολικά και ελάχιστα νότια, σε μια ευθεία γραμμή στην πηγή του Ποταμού Σεντ Μαίρη, ο οποίος μετα δημιουργεί το υπόλοιπο του συνόρου μέχρι τον ωκεανό.
Γεωλογία και έδαφος
Κάθε περιοχή έχει ξεχωριστά διακριτικά χαρακτηριστικά. Για παράδειγμα η Κοιλάδα Ριτζ, η οποία βρίσκεται στην βορειοδυτική γωνία της πολιτείας, περιλαμβάνει ασβεστόλιθο, ψαμμίτη, σχιστόλιθο και άλλα ιζηματογενή πετρώματα, που έχουν αποφέρει ασβεστόλιθο, βαρύτη, ώχρα (παραλλαγή αιματίτη και μικρές ποσότητες άνθρακα.
Η Πολιτεία είναι αρκετά πλούσια σε ορυκτά (αναφέρονται 299 εν συνόλω ορυκτά) καθώς και πολλά μεταλλεία
Χλωρίδα και πανίδα
Η Τζόρτζια έχει ένα ποικίλο μείγμα χλωρίδας και πανίδας. Η Πολιτεία της Τζόρτζια έχει περίπου 250 είδη δέντρων και 58 προστατευόμενα είδη. Τα ιθαγενή δέντρα της Τζόρτζια περιλαμβάνουν τον κόκκινο κέδρο, μια ποικιλία πεύκων, βελανιδιές, σφενδάμια, το κυπαρίσσι, φολιδωτές και λευκές καρυδιές, καθώς και πολλά άλλα. Ραπιδοειδείς φοίνικες και άλλη υποτροπική χλωρίδα βρίσκονται στις νότιες και παράκτιες περιοχές. Το κίτρινο γιασεμί, και η ορεινή δάφνη αποτελούν μόνο λίγα από τα είδη ανθοφόρων θάμνων στην πολιτεία.
Όσον αφορά την πανίδα, το ελάφι με την λευκή ουρά (Βιρτζίνια) μπορεί να βρεθεί σχεδόν σε όλες τις κομητείες. Ο καφέ ραβδιστής είναι μόνο ένα από τα 160 είδη πουλιών που μπορούν να βρεθούν στην πολιτεία. Ο ανατολικός διαμαντόουρος, χαλκοκέφαλος, και ο βαμβακοστόματος καθώς και οι σαλαμάνδρες, οι βάτραχοι, οι αλιγάτορες και οι φρύνοι είναι μεταξύ των 79 ειδών ερπετών και 63 ειδών αμφιβίων που έχουν την Τζώρτζια ως σπίτι. Τα πιο δημοφιλή ψάρια θηράματα φρέσκου νερού είναι η πέστροφα, ο κεφαλάδων, ο μπάσος, και το γατόψαρο, από τα οποία όλα εκτός από το τελευταίο αναπαράγονται σε ιχθυοτροφεία της πολιτείας για ανεφοδιασμό. Δημοφιλή ψάρια θηράματα ψάρια περιλαμβάνουν την πιτσιλωτή θαλάσσια πέστροφα, και την ουρά, μεταξύ πολλών άλλων. Γουρουνόψαρα, φάλαινες, αγρίδες, στρείδια, και μπλε κάβουρες βρίσκονται προς τα έξω και προς τα μέσα από την ακτή της Τζώρτζια.
Κλίμα
Η πλειονότητα της Τζόρτζια είναι βασικά ένα υγρό υποτροπικό κλίμα που απαλύνεται κάπως από περιστασιακές μάζες πολικού αέρα το χειμώνα. Τα καυτά και υγρά καλοκαίρια είναι τυπικά, με εξαίρεση τα μεγαλύτερα υψόμετρα. Όλη η πολιτεία, περιλαμβάνοντας τα βουνά της Βόρειας Τζόρτζια, λαμβάνει μέτριο ή υψηλό ποσό βροχής, που ποικίλει από 45 ίντσες (1143 mm) στην κεντρική Τζόρτζια έως περίπου 75 ίντσες (1905 mm) γύρω από το Βορειοανατολικό τμήμα της πολιτείας. Το σημείο στο οποίο ο καιρός μιας συγκεκριμένης περιοχής της Τζόρτζια είναι υποτροπικός εξαρτάται όχι μόνο από το γεωγραφικό πλάτος, αλλά επίσης από το πόσο κοντά είναι στον Ατλαντικό Ωκεανό ή στον Κόλπο του Μεξικού και το υψόμετρο. Αυτό είναι κυρίως αληθές στις ορεινές περιοχές του βόρειου τμήματος της πολιτείας, οι οποίες είναι πολύ μακρύτερα από τον ωκεανό και μπορούν να είναι έως 4500 πόδια (1350 m) ή ψηλότερα, από το επίπεδο της θάλασσας.
Οι περιοχές κοντά στα σύνορα Φλόριντα/Τζόρτζια, εκτεινόμενες από την ακτογραμμή της Τζόρτζια έως δυτικά στην στενή λουρίδα της Φλόριντα, βιώνουν τον πιο υποτροπικό καιρό, παρόμοιο με αυτόν της Φλόριντα: καυτά, υγρά καλοκαίρια με συχνές απογευματινές θύελλες και ήπιους, κάπως ξηρότερους χειμώνες. Αυτές οι περιοχές έχουν χιονοπτώσεις πολύ λιγότερο συχνότερα από άλλα τμήματα της Τζόρτζια. Το Πίντμοντ της Τζόρτζια είναι κάπως δροσερότερο το χειμώνα από τις παράκτιες περιοχές. Οι νότιες περιοχές του Πίντμοντ μπορεί να έχει χιόνι κάθε άλλη χρονιά, ενώ περιοχές κοντά στους λόφους των προπόδων των βουνών έχουν χιόνι αρκετές φορές το χρόνο. Αυτό το κομμάτι της Τζόρτζια είναι ειδικά ευάλωτο σε σε παγοθύελλες. Τα βουνά της Τζόρτζια έχουν το δροσερότερο κλίμα και την πιο συχνή χιονόπτωση στην πολιτεία. Αν και έχει ήπιο καιρό σε σύγκριση με πολλές άλλες πολιτείες, η Τζόρτζια έχει περιστασιακά σκληρό καιρό. Η υψηλότερη θερμοκρασία που καταγράφηκε ποτέ είναι 112 °F (44.4 °C), ενώ η χαμηλότερη που καταγράφηκε ποτέ είναι -17 °F (-27.2 °C). Η Τζόρτζια είναι μια από τις πρωταγωνιστικές πολιτείες σε εμφάνιση θυελλών, αν και σπάνια είναι δυνατότεροι από F0 and F1. Μια θύελλα χτύπησε το κέντρο της Ατλάντα την παρασκευή 145 Μαρτίου 2008 προκαλώντας μέτριες έως πολλές ζημιές εξαιτίας όλων των σπασμένων τζαμιών στους ουρανοξύστες. Το πρωτάθλημα μπάσκετ SEC και μερικές συνελεύσεις εξελίσσονταν την ώρα της σύγκρουσης και μερικοί τραυματισμοί συνέβησαν εξαιτίας του πληθυσμού των ανθρώπων στο κέντρο. Καθώς είναι στην ακτή του Ατλαντικού, η Τζόρτζια είναι επίσης επιρρεπής σε τυφώνες, αν και ευθεία χτυπήματα τυφώνων ήτσν σπάνια στον εικοστό αιώνα. Όμως, τα ιστορικά στοιχεία δείχνουν ότι ευθέα χτυπήματα είναι πιο συνηθισμένα από ότι συνειδητοποιείται. Η Τζώρτζια συχνά επηρεάζεται από τυφώνες που χτυπούν την στενή λωρίδα της Φλόριντα, εξασθενούν πάνω από την ξηρά, και φέρνουν δυνατούς ανέμους από τροπικές θύελλες και δυνατή βροχή στο στο εσωτερικό της Τζώρτζια, καθώς και τυφώνες που έρχονται κοντά στην ακτογραμμή της Τζώρτζια, χτυπώντας την ακτή στην καμπυλότητα στο δρόμο για να χτυπήσουν τις Καρολίνες.
Το 2006 και το 2007, όμως, η Τζώρτζια είχε μεγάλες ξηρασίες. Θερμοκρασίες πάνω από εκατό βαθμούς Φάρεναϊτ έχουν μετρηθεί.
Προστατευόμενες περιοχές
Η Τζόρτζια φιλοξενεί 63 πάρκα, 48 από τα οποία είναι πολιτειακά πάρκα και 15 είναι ιστορικά αξιοθέατα, και πολυάριθμα πολιτειακά κταφύγια της άγριας ζωής, κάτω από την επίβλεψη του Τμήμα Φυσικών Πηγών της Τζόρτζια.
Πρώιμη ιστορία
Η τοπική κουλτούρα κτιστών λόφων, που περιγράφηκε από τον Χερνάντο ντε Σότο το 1540, εξαφανίσθηκε εντελώς μέχρι το 1560. Αρχικά, στην κούρσα της ευρωπαϊκής εξερεύνησης της περιοχής, ένας αριθμός Ισπανών εξερευνητών επισκέφθηκε την μεσόγεια της Τζόρτζια.
Η σύγκρουση μεταξύ της Ισπανίας και της Αγγλίας για τον έλεγχο της Τζώρτζια άρχισε ουσιαστικά περίπου το 1670, όταν οι Άγγλοι ίδρυσαν την αποικία της Καρολίνα στην σημερινή Νότια Καρολίνα. Περίπου έναν αιώνα νωρίτερα, οι Ισπανοί της Ισπανικής Φλόριντα είχαν ιδρύσει τις ιεραποστολικές επαρχίες του Γκουάλε και της Μοκάμα στην ακτή και τα Νησιά Sea της σημερινής Τζόρτζια. Μετά από δεκαετίες διαμάχης, οι Καρολινιανοί και οι σύμμαχοι Ιθαγενείς Αμερικανοί οριστικά κατέστρεψαν το Ισπανικό ιεραποστολικό σύστημα κατά τις επιθέσεις του 1702 και του 1704.
Μετά το 1704, ο Ισπανικός έλεγχος περιορίσθηκε στον Σεντ Ογκουστίν και την Πενσάκολα, αμφότερες στη σημερινή Φλόριντα.
Πόλεις
thumb|left|[[Ατλάντα|Κέντρο της Ατλάντα]] thumb|right|[[Αυγούστα (Τζόρτζια)|Augusta]] thumb|right|[[Σαβάνα (Τζόρτζια)|Ιστορική Περιφέρεια της Σαβάννα]]
Μεγαλύτερες πόλεις 2008
Στις 1 Ιουλίου 2009, το Γραφείο Απογραφών των ΗΠΑ υπολογίζει για τις δώδεκα πόλεις της Τζόρτζια με πληθυσμό άνω των 50,000.
Μεγαλύτερες μητροπολιτικές περιοχές 2009
Σύμφωνα με τις εκτιμήσεις πληθυσμού το 2019, το Γραφείο Απογραφών των ΗΠΑ ανακοίνωσε τις εκτιμήσεις του για τις 14 Μητροπολιτικές Στατιστικές Περιοχές της Τζόρτζια. Σε φθίνουσα σειρά είναι:
Δημογραφία
Το 2007, η Τζώρτζια είχε εκτιμώμενο πληθυσμό 9.544.750 ο οποίος αντιπροσωπεύει αύξηση 180,809 από το προηγούμενο έτος, και μια αύξηση 1.177.125 από το 2000. Αυτό περιλαμβάνει μια φυσική αύξηση από την τελευταία απογραφή 438.939 ανθρώπων (που είναι 849.414 γεννήσεις μείον 410.475 θάνατοι) και μια αύξηση από την καθαρή μετανάστευση 606.673 ανθρώπων προς την πολιτεία. Η μετανάστευση έξωθεν των Ηνωμένων Πολιτειών έδωσε μια καθαρή αύξηση 228.415 κατοίκων, και η μετανάστευση μέσα στη χώρα παρήγαγε μια καθαρή αύξηση 378.258 ανθρώπων.
Η πολιτεία ήταν έκτη στην χώρα στους παράνομους μετανάστες. Υπήρχαν 35.000 το 1990· η μέτρηση υπερδιπλασιάσθηκε από τον Ιανουάριο 2000 μέχρι τον Ιανουάριο 2009, κατά 480.000.
Υπήρχαν 743.000 βετεράνοι το 2009.
Φυλή, γλώσσα και ηλικία
Το 2005, το 90% των κατοίκων της Τζόρτζια 5 ετών και άνω μιλούν μόνο Αγγλικά στο σπίτι και το 5,6% μιλά Ισπανικά. Τα Γαλλικά είναι η τρίτη πιο ομιλούμενη γλώσσα με 0,9%, ακολουθούμενη από τα Γερμανικά με 0,8% κα τα Βιετναμέζικα με 0,6%. Το 2004, το 7,7% του πληθυσμού της αναφέρθηκε ως κάτω των 5 ετών, το 26,4% κάτω των 18, και το 9,6% ήταν 65 ετών και πάνω. Επίσης κατά το 2004, οι γυναίκες συνέθεταν περίπου το 50,6% του πληθυσμού και οι Αφροαμερικανοί αποτελούσαν περίπου το 29,6%.
Ιστορικά, περίπου ο μισός πληθυσμός της Τζόρτζια αποτελείτο από Αφροαμερικανούς οι οποίοι, προ του Εμφυλίου Πολέμου, ήταν σχεδόν αποκλειστικά δούλοι. Η «Μεγάλη Μετανάστευση» εκατοντάδων χιλιάδων μαύρων από τον αγροτικό Νότο στον βιομηχανικό Βορρά κατά την περίοδο 1914–1970 μείωσαν τον Αφροαμερικανικό πληθυσμό.
Η Τζόρτζια είχε τον δεύτερο ταχύτερα αυξανόμενο Ασιατικό πληθυσμό στις ΗΠΑ από το 1990 μέχρι το 2000, και υπερδιπλασιάσθηκε σε μέγεθος κατά την διάρκεια αυτής της δεκαετούς περιόδου. Επιπρόσθετα, σύμφωνα με εκτιμήσεις των απογραφών, η Τζόρτζια κατατάσσεται τρίτη μεταξύ των πολιτειών αναφορικά με το ποσοστό του συνολικού πληθυσμού ο οποίος είναι Αφροαμερικανικός (μετά τον Μισσισσίππι και την Λουιζιάνα) και τρίτη αριθμητικά σε Μαύρο πληθυσμό μετά την Νέα Υόρκη και την Φλόριντα. Η Τζόρτζια ήταν η πολιτεία με την μεγαλύτερη αριθμητική αύξηση στον μαύρο πληθυσμό από το 2006 μέχρι το 2007 με 84.000.
Μόλυνση του εδάφους
μικρογραφία|280x280εσ| Ανασκαφή που δείχνει μόλυνση του εδάφους σε αχρησιμοποίητα εργοστάσια στην Αγγλία. Η ρύπανση του εδάφους ή μόλυνση του εδάφους ως μέρος της υποβάθμισης του εδάφους προκαλείται από την παρουσία ξενοβιοτικών (ανθρωπογενών) χημικών ουσιών ή από άλλες αλλοιώσεις στο φυσικό περιβάλλον του εδάφους. Συνήθως προκαλείται από βιομηχανική δραστηριότητα, γεωργικές χημικές ουσίες ή ακατάλληλη διάθεση αποβλήτων. Οι πιο κοινές χημικές ουσίες που εμπλέκονται είναι οι υδρογονάνθρακες πετρελαίου, οι πολυπύρηνοι αρωματικοί υδρογονάνθρακες (όπως το ναφθαλένιο και το βενζο(α)πυρένιο ), διαλύτες, φυτοφάρμακα, μόλυβδος και άλλα βαρέα μέταλλα. Η μόλυνση σχετίζεται με τον βαθμό εκβιομηχάνισης και την ένταση της χημικής ουσίας. Η ανησυχία για τη μόλυνση του εδάφους πηγάζει κυρίως από κινδύνους για την υγεία, από την άμεση επαφή με το μολυσμένο έδαφος, τους ατμούς από τους μολυσματικούς παράγοντες ή από τη δευτερογενή μόλυνση της παροχής νερού εντός και κάτω από το έδαφος. Η χαρτογράφηση μολυσμένων χώρων εδάφους και οι επακόλουθοι καθαρισμοί είναι χρονοβόρες και δαπανηρές εργασίες, απαιτώντας εκτεταμένες γνώσεις γεωλογίας, υδρολογίας, χημείας, δεξιοτήτων μοντελοποίησης υπολογιστών και γεωγραφικών πληροφορικών συστημάτων στην περιβαλλοντική μόλυνση, καθώς και εκτίμηση της ιστορίας της βιομηχανικής χημείας.
Τζόρτζια
Φυλή, γλώσσα και ηλικία
Η Τζόρτζια είναι η πολιτεία με το τρίτο χαμηλότερο ποσοστό γηραιών ανθρώπων (65 και πάνω), με 10,1% (κατά το 2008).
Η αποικιακή εγκατάσταση μεγάλων πληθυσμών Σκωτοαμερικανών, Αγγλοαμερικανών και Σκωτοϊρλανδών Αμερικανών στα βουνά και το piedmont, και η παράκτια εγκατάσταση μερικών Αγγλοαμερικανών κα Αφροαμερικανών, έχουν επηρεάσει την κουλτούρα της πολιτείας στο φαγητό, τη γλώσσα και τη μουσική.
Θρησκεία
Όπως πολλές άλλες Νότιες πολιτείες, η Τζόρτζια είναι ευρέως Προτεσταντική Χριστιανική. Οι θρησκευτικές πεποιθήσεις των κατοίκων της Τζόρτζια είναι οι εξής:
Τα μεγαλύτερα Χριστιανικά δόγματα κατ' αριθμό πιστών το 2000 ήταν η Σύνοδος Νότιων Βαπτιστών με 1.719.484· η Ενωμένη Εκκλησία Μεθοδιστών με 570.674· και η Καθολική Εκκλησία με 374.185.
Μόλυνση του εδάφους
Στη Βόρεια Αμερική και τη Δυτική Ευρώπη η έκταση της μολυσμένης γης είναι καλύτερα γνωστή, με πολλές χώρες σε αυτές τις περιοχές να διαθέτουν νομικό πλαίσιο για τον εντοπισμό και την αντιμετώπιση αυτού του περιβαλλοντικού προβλήματος. Οι αναπτυσσόμενες χώρες τείνουν να ρυθμίζονται λιγότερο αυστηρά, παρά το γεγονός ότι ορισμένες από αυτές έχουν υποστεί σημαντική εκβιομηχάνιση. Η ρύπανση του εδάφους είναι η απομάκρυνση χρήσιμων ουσιών από το έδαφος ή η προσθήκη επιβλαβών ουσιών σε αυτό. Τα σκουπίδια, τα βαμβακερά ρούχα, οι εφημερίδες, τα απορρίμματα δέντρων, είναι οι αιτίες της ρύπανσης του εδάφους. Πλαστικά, γυαλιά και μεταλλικά αντικείμενα μπορεί επίσης να προκαλέσουν ρύπανση του εδάφους.
Τζόρτζια
Οικονομία
Στη Τζόρτζια έχουν την έδρα τους 15 μεγάλες εταιρίες που περιλαμβάνονται στη λίστα των 500 κορυφαίων εταιριών του περιοδικού Fortune και και 26 εταιρίες που περιλαμβάνονται στην λίστα των 1000 κορυφαίων εταιριών, συμπεριλαμβανομένων ονομάτων όπως η Home Depot, η UPS, η Coca Cola, η Delta Air Lines, η Aflac, η Southern Company, και η SunTrust Banks. Η Τζόρτζια έχει πάνω από 1.700 εγκαταστάσεις με διεθνείς έδρες που αντιπροσωπεύουν 43 χώρες, απασχολώντας πάνω από 112.000 Georgians με εκτιμώμενες κεφαλαιακές επενδύσεις $22,7 δισεκατομμύρια.
Μόλυνση του εδάφους
Αίτια
Οι πιο κοινές χημικές ουσίες που εμπλέκονται είναι οι υδρογονάνθρακες πετρελαίου, οι διαλύτες, τα φυτοφάρμακα, ο μόλυβδος και άλλα βαρέα μέταλλα.
Τζόρτζια
Γεωργία και βιομηχανία
Τα γεωργικά προϊόντα είναι πουλερικά και αυγά, καρύδια πεκάν, ροδάκινα, αραχίδες (αράπικο φιστίκι), σίκαλη, βοοειδή, οικόσιτους χοίρους, γαλακτοκομικά προϊόντα, τύρφη, καπνά, and λαχανικά. Τα βιομηχανικά της προϊόντα είναι υφάσματα και ενδύματα, συγκοινωνιακός εξοπλισμός, τσιγάρα, επεξεργασμένες τροφές, προϊόντα χαρτιού, χημικά προϊόντα και ηλεκτρικός εξοπλισμός. Ο τουρισμός επίσης συμβάλλει σημαντικά στην οικονομία. Η Ατλάντα αποτελεί τόπο τεράστιας ανάπτυξης στα κτηματομεσιτικά, τις υπηρεσίες και τις τηλεπικοινωνιακής βιομηχανίας.
Η Ατλάντα έχει πολύ μεγάλη επίδραση στην πολιτεία της Τζόρτζια και τις Νοτιοανατολικές Ηνωμένες Πολιτείες. Η πόλη προσφέρει επίσης ανάπτυξη στις επικοινωνίες, την βιομηχανία, τις μεταφορές, τον τουρισμό, και την κυβέρνηση.
Μόλυνση του εδάφους
Αίτια
Κάθε δραστηριότητα που οδηγεί σε άλλες μορφές υποβάθμισης του εδάφους (διάβρωση, συμπύκνωση κ.λπ.) μπορεί έμμεσα να επιδεινώσει τις επιπτώσεις της μόλυνσης στο ότι η αποκατάσταση του εδάφους γίνεται πιο κουραστική.
Η κατεργασμένη λάσπη λυμάτων έχει γίνει αμφιλεγόμενη ως «λίπασμα». Δεδομένου ότι είναι το υποπροϊόν της επεξεργασίας λυμάτων, γενικά περιέχει περισσότερους ρύπους όπως οργανισμούς, φυτοφάρμακα και βαρέα μέταλλα από άλλα εδάφη.
Τζόρτζια
Γεωργία και βιομηχανία
Το φαγητό είναι επίσης μια μεγάλη βιομηχανία στη Τζόρτζια, με ευρέως διεσπαρμένες φάρμες που παράγουν φιστίκια, καλαμπόκι, φασόλια και σόγια κατά πλάτος της μεσαίας και νότιας Τζόρτζια. Η πολιτεία είναι ο υπ' αριθμόν ένα παραγωγός πέκαν στον κόσμο, με την περιοχή γύρω από το Όλμπανι στη νοτιοδυτική Τζόρτζια να είναι το κέντρο παραγωγής πέκαν της Τζόρτζια. Η Γκέινσβιλ στην βορειοανατολική Τζόρτζια αυτοαποκαλείται ως η Βασίλισσα των Πουλερικών του Κόσμου.
Η βιομηχανία στην Τζόρτζια είναι αρκετά πολυποίκιλτη. Τα μεγάλα προϊόντα στην ορυκτή και την υλοτομική βιομηχανία περιλαμβάνουν μια ποικιλία πεύκων, πηλών, πετρωμάτων, και άμμου. Ο πηλός clay palygorskite, γνωστός ως ατταπουλγκίτης, ονομάσθηκε έτσι από την αφθονία του κοντά στην πόλη Ατταπούλγκους της Κομητείας Ντέκατουρ στην βαθιά νοτιοδυτική γωνία της πολιτείας. Ο ατταπουλγκίτης έχει πολυάριθμες ιατρικές, καλλυντικές, και βιομηχανικές χρήσεις. Η βιομηχανία υφασμάτων βρίσκεται γύρω από τις πόλεις Ρώμη, το Κολούμπους, η Αουγκούστα, το Μαίηκον και κατά μήκος του διαδρόμου I-75 μεταξύ της Ατλάντα και της Τσαττανούγκα για να περιλαμβάνει τις πόλεις του Κάρτερσβιλ, το Κάλχουν, το Ρίνγκολντ, και το Ντάλτον (η Πρωτεύουσα Ταπήτων του Κόσμου). Τον Νοέμβριο 2009, η Kia άρχισε την παραγωγή στο πρώτο εργοστάσιο της Kia Motors στις ΗΠΑ, το Kia Motors Manufacturing Georgia στο Ουέστ Πόιντ.
Μόλυνση του εδάφους
Παράγοντες πολέμου
Η διάθεση πυρομαχικών και η έλλειψη προσοχής στην κατασκευή πυρομαχικών που προκαλούνται από τον επείγοντα χαρακτήρα της παραγωγής, μπορούν να μολύνουν το έδαφος για παρατεταμένες περιόδους. Υπάρχουν λίγα δημοσιευμένα στοιχεία για αυτόν τον τύπο μόλυνσης κυρίως λόγω των περιορισμών που έχουν επιβληθεί από κυβερνήσεις πολλών χωρών στη δημοσίευση υλικού που σχετίζεται με την πολεμική προσπάθεια. Ωστόσο, το αέριο μουστάρδας που αποθηκεύτηκε κατά τη διάρκεια του Β΄ Παγκοσμίου Πολέμου έχει μολύνει ορισμένες τοποθεσίες για έως και 50 χρόνια και η δοκιμή του άνθρακα ως πιθανό βιολογικό όπλο μόλυνε ολόκληρο το νησί Γκρίναρτν στην Σκωτία.
Τζόρτζια
Γεωργία και βιομηχανία
Με τη μεγάλη βάση του πληθυσμού της και την τοποθεσία κατά μήκος μεγάλων δρόμων μεταφορών, η Ατλάντα είναι ένα ηγετικό κέντρο τουρισμού, μεταφορών, επικοινωνιών, κυβέρνησης και βιομηχανίας. Μερικές βιομηχανίες εκεί περιλαμβάνουν κατασκευές αυτοκινήτων και αεροσκαφών, επεξεργασία τροφών και χημικών, εκτύπωσης, δημοσιεύσεων, και μεγάλων εταιρειών. Μερικές από τις εταιρείες που εδρεύουν στην μητροπολιτική Ατλάντα είναι οι: Arby's, Chick-fil-A, The Coca-Cola Company, Georgia-Pacific, Hooters, ING Americas, Cox Enterprises, Delta Air Lines, The Home Depot, Newell Rubbermaid, Primerica Financial Services, United Parcel Service, Waffle House και NCR Corporation. Μεγάλες εταιρείες σε άλλα μέρη της πολιτείας περιλαμβάνουν τις: Aflac, CareSouth, Gulfstream Aerospace, Mohawk Industries και Zaxby's.
Η Τζόρτζια έχει μια από τις ισχυρότερες στρατιωτικές παρουσίες στην χώρα. Αρκετές στρατιωτικές εγκαταστάσεις των Ηνωμένων Πολιτειών βρίσκονται στην πολιτεία περιλαμβανομένων των Fort Stewart, Hunter Army Airfield, Naval Submarine Base Kings Bay, Fort Benning, Moody Air Force Base, Robins Air Force Base, Naval Air Station Atlanta, Fort McPherson, Fort Gillem, Fort Gordon, Marine Corps Logistics Base Albany Dobbins Air Reserve Base, Coast Guard Air Station Savannah και του Σταθμού Ακτοφυλακής του Μπρούνσβικ. Όμως, εξαιτίας του τελευταίου γύρου περικοπών του BRAC, η Forts Gillem και η McPherson θα κλείσουν και η NAS Atlanta θα μεταφερθεί στην Εθνική Φρουρά της Τζόρτζια.
Μόλυνση του εδάφους
Επιπτώσεις στην υγεία
Το μολυσμένο ή ρυπασμένο έδαφος επηρεάζει άμεσα την υγεία του ανθρώπου μέσω της άμεσης επαφής με το έδαφος ή μέσω εισπνοής ρύπων του εδάφους που έχουν εξατμιστεί. Δυνητικά μεγαλύτερες απειλές δημιουργούνται από τη διείσδυση της ρύπανσης του εδάφους σε υπόγειους υδροφορείς που χρησιμοποιούνται για κατανάλωση από ανθρώπους, μερικές φορές σε περιοχές που φαινομενικά απέχουν πολύ από οποιαδήποτε εμφανή πηγή μόλυνσης του εδάφους. Αυτό τείνει να οδηγήσει στην ανάπτυξη ασθενειών που σχετίζονται με τη ρύπανση.
Τζόρτζια
Χρήση ενέργειας και παραγωγή
Η παραγωγή και η κατανάλωση ηλεκτρισμού της Τζόρτζια είναι μεταξύ των υψηλότερων στις Ηνωμένες Πολιτείες, με τον άνθρακα να είναι η βασική πηγή παραγωγής ηλεκτρισμού από καύσιμα. Όμως, η πολιτεία έχει επίσης δύο εργοστάσια πυρηνικής ενέργειας που συνεισφέρουν λιγότερο από το ένα τέταρτο της παραγωγής ενέργειας της Τζόρτζια. Οι στατιστικές είναι 75% άνθρακας, 16% πυρηνικά, 7% πετρέλαιο και φυσικό αέριο, και 1% υδροηλεκτρική/άλλα. Η ηγετική περιοχή στην κατανάλωση ενέργειας είναι ο βιομηχανικός τομέας επειδή η Τζόρτζια «είναι ο ηγέτης στην βιομηχανία προϊόντων ξύλου και χάρτου εντατικής ενέργειας».
Μόλυνση του εδάφους
Επιπτώσεις στην υγεία
Η χρόνια έκθεση σε βενζόλιο σε επαρκείς συγκεντρώσεις είναι γνωστό ότι σχετίζεται με υψηλότερη επίπτωση λευχαιμίας. Ο υδράργυρος και τα κυκλοδιένια είναι γνωστό ότι προκαλούν υψηλότερα ποσοστά βλάβης στα νεφρά και ορισμένες μη αναστρέψιμες ασθένειες. Τα PCB και τα κυκλοδιένια συνδέονται με τοξικότητα στο ήπαρ. Τα οργανοφωσφορικά και τα ανθρακικά άλατα μπορούν να προκαλέσουν μια αλυσίδα αποκρίσεων που οδηγούν σε νευρομυϊκό αποκλεισμό. Πολλοί χλωριωμένοι διαλύτες προκαλούν ηπατικές αλλαγές, νεφρικές αλλαγές και καταστολή του κεντρικού νευρικού συστήματος. Υπάρχει ένα ολόκληρο φάσμα περαιτέρω επιπτώσεων στην υγεία όπως πονοκέφαλος, ναυτία, κόπωση, ερεθισμός των ματιών και δερματικό εξάνθημα για τα παραπάνω αναφερόμενα και άλλες χημικές ουσίες. Σε επαρκείς δόσεις ένας μεγάλος αριθμός ρύπων του εδάφους μπορεί να προκαλέσει θάνατο με έκθεση μέσω άμεσης επαφής, εισπνοής ή κατάποσης μολυσματικών ουσιών σε υπόγεια ύδατα μολυσμένα μέσω του εδάφους.
Τζόρτζια
Τουρισμός
Στην περιοχή της Ατλάντα, ο Ζωολογικός κήπος και το Στόουν Μάουντεν είναι τουριστικά αξιοθέατα. Η Ατλάντα επίσης φιλοξενεί το ενυδρείο της Τζόρτζια. Το ενυδρείο των δέκα εκατομμυρίων γαλονιών θεωρείται το μεγαλύτερο στον κόσμο και παρουσιάζει περισσότερα είδη της θάλασσας από κάθε άλλο ενυδρείο.. Επίσης οι κατευθυντήριοι λίθοι της Γεωργίας είναι ένα μνημείο κατασκευασμένο από γρανίτη, και αποτελούν ένα αξιοπερίεργο σημείο τουρισμού.
Μόλυνση του εδάφους
Επιλογές καθαρισμού
Η εκκαθάριση ή η περιβαλλοντική αποκατάσταση αναλύεται από περιβαλλοντικούς επιστήμονες που χρησιμοποιούν μετρήσεις πεδίου των χημικών ουσιών του εδάφους και εφαρμόζουν επίσης μοντέλα υπολογιστών για την ανάλυση της μεταφοράς και της τύχης των χημικών ουσιών του εδάφους. Έχουν αναπτυχθεί διάφορες τεχνολογίες για την αποκατάσταση εδάφους και ιζημάτων που έχουν μολυνθεί με πετρέλαιο. Υπάρχουν πολλές βασικές στρατηγικές για την αποκατάσταση:
Παραπομπές
Κατηγορία:Ρύπανση Κατηγορία:Χημεία περιβάλλοντος
Τζόρτζια
Τουρισμός
Οι Κήποι Κάλλαγουεϊ, στην δυτική Τζόρτζια, είναι οικογενειακό θέρετρο.
Η Ιστορική Περιφέρεια της Σαβάννα προσελκύει έντεκα εκατομμύρια τουρίστες ετησίως.
Κυβέρνηση της πολιτείας
Βλέπε επίσης:Κατάλογος κυβερνητών της Τζόρτζια,εκλεγμένοι επίσημοι της Τζόρτζια
thumb|Το Κτήριο του [[Καπιτώλιο της Πολιτείας της Τζόρτζια|Πολιτειακού Καπιτωλίου της Τζόρτζια στην Ατλάντα με τον χαρακτηριστικό χρυσό θόλο.]]
Η πρωτεύουσα της Τζόρτζια είναι η Ατλάντα. Όπως με όλες τις άλλες πολιτείες των ΗΠΑ και την ομοσπονδιακή κυβέρνηση, η κυβέρνηση της Τζόρτζια βασίζεται στον διαχωρισμό της νομοθετικής, εκτελεστικής και δικαστικής εξουσίας. Η εκτελεστική αρχή εναπόκειται στον κυβερνήτη, τρεχόντως τον Μπράιαν Κεμπ (Ρεπουμπλικανό). (Βλέπε Κατάλογος Κυβερνητών της Τζόρτζια). Αμφότεροι ο κυβερνήτης και ο αναπληρωτής κυβερνήτης εκλέγονται σε ξεχωριστές μυστικές ψηφοφορίες για τετραετείς θητείες του αξιώματος. Αντίθετα με την ομοσπονδιακή κυβέρνηση, αλλά όπως πολλές άλλες πολιτείες των ΗΠΑ, οι περισσότεροι εκτελεστικοί επίσημοι που αποτελούν το συμβούλιο υπουργών της Τζόρτζια εκλέγονται από τους πολίτες της Τζόρτζια αντί να διορίζονται από τον κυβερνήτη.
Η νομοθετική εξουσία εδρεύει στην Γενική Συνέλευση, συντιθέμενη από τη Γερουσία και την Βουλή των Αντιπροσώπων. Ο Αναπληρωτής Κυβερνήτης προεδρεύει στη Γερουσία, ενώ η η Βουλή των Αντιπροσώπων επιλέγει τον Πρόεδρο της. Το Σύνταγμα της Τζόρτζια ορίζει ένα μέγιστο αριθμό 56 γερουσιαστών, εκλεγόμενων από μονομελείς περιφέρειες και έναν ελάχιστο αριθμό 180 αντιπροσώπων, που κατανέμονται μεταξύ των αντιπροσωπευτικών περιφερειών (που μερικές φορές καταλήγει σε περισσότερους του ενός αντιπροσώπους ανά περιφέρεια)· τρεχόντως υπάρχουν 56 γερουσιαστές και 180 αντιπροσώπους. Η θητεία αξιώματος για τους γερουσιαστές και τους αντιπροσώπους είναι δύο έτη.
Η πολιτειακή δικαστική εξουσία εναπόκειται στο Ανώτατο Δικαστήριο και το Εφετείο, τα οποία έχουν πολιτειακού επιπέδου αρμοδιότητα. Επιπροσθέτως, υπάρχουν μικρότερα δικαστήρια τα οποία έχουν περιορισμένη γεωγραφική δικαιοδοσία, περιλαμβανομένων των State Courts, των Superior Courts, των Magistrate Courts και των Probate Courts. Οι δικαστές του Ανώτατου Δικαστηρίου και οι δικαστές του Εφετείου (Court of Appeals) εκλέγονται πολιτειακά από τους πολίτες σε μη κομματικές εκλογές για εξαετείς θητείες. Οι δικαστές για τα μικρότερα δικαστήρια εκλέγονται από τους πολίτες της πολίτες οι οποίοι ζουν μέσα στα όρια δικαιοδοσίας του δικαστηρίου για τετραετείς θητείες.
Τοπική αυτοδιοίκηση
Η Τζόρτζια αποτελείται από 159 κομητείες· περισσότερες από κάθε άλλη πολιτεία εκτός του Τέξας το οποίο αποτελείται από 254 κομητείες. Πριν το έτος 1932, υπήρχαν 161, με τις Κομητείες Μίλτον και Κάμπελ να συγχωνεύονται στη Φούλτον στο τέλος του 1931. Οι κομητείες έχουν πάρει το όνομά τους από επιφανείς προσωπικότητες της Αμερικανικής αλλά κα της πολιτειακής ιστορίας, αλλά πολλές φέρουν ονόματα με Ιθαγενή Αμερικανική προέλευση. Οι κομητείες στη Τζόρτζια έχουν τον δικό τους αιρετό νομοθετικό κλάδο, που συνήθως καλείται Συμβούλιο Επιτρόπων (Board of Commissioners), το οποίο έχει συνήθως και εκτελεστική αρμοδιότητα στην κομητεία.
Εκλογές
Μέχρι πρόσφατα, η πολιτειακή κυβέρνηση της Τζόρτζια είχε το μακρύτερο αδιάσπαστο ρεκόρ μονοκομματικής κυριαρχίας, από το Δημοκρατικό Κόμμα, από κάθε πολιτεία στην Ένωση. Αυτό το ρεκόρ εγκαθιδρύθηκε μερικώς από την στέρηση του δικαιώματος ψήφουτων περισότερων μαύρων και πολλών φτωχών λευκών στον πρώιμο 20ό αιώνα, διαρκώντας μέχρι την δεκαετία του 1960.
Μετά την Ανοικοδόμηση, οι λευκοί Δημοκρατικοί ανέκτησαν την δύναμη τους, ειδικά με νόμιμη στέρηση πολιτικών δικαιωμάτων στους περισσότερους Αφροαμερικανούς και πολλούς φτωχούς λευκούς μέσω ανέγερσης εμποδίων στην εγγραφή των ψηφοφόρων. Το 1900, λίγο πριν η Τζόρτζια υιοθετήσει μια στερητική των πολιτικών δικαιωμάτων με συνταγματική τροποποίηση το 1908, οι μαύροι αποτελούσαν τον 47% του πληθυσμού της πολιτείας. Ένα «καθαρό» δικαίωμα ψήφου συνδέθηκε από τους Προοδευτικούς με εκλογική μεταρρύθμιση. Η λευκή, μονοκομματική διοίκηση σταθεροποιήθηκε.
Για πάνω από 130 έτη, από το 1872 έως το 2003, οι Γεωργιανοί εξέλεγαν μόνο Δημοκρατικούς κυβερνήτες, και λευκοί Δημοκρατικοί έφεραν την πλειοψηφία στις έδρες της Γενικής Συνέλευσης. Οι περισσότεροι Δημοκρατικοί που εκλέχθηκαν καθ' όλα αυτά τα χρόνια ήταν Νότιοι Δημοκρατικοί ή Ντίξικρατς, οι οποίοι ήαν πολύ συντηρητικοί κατά εθνικά κριτήρια. Αυτό συνέχισε μετά την την περίοδο του φυλετικού διαχωρισμού, η οποία τελείωσε νομικά την δεκαετία του 1960. Σύμφωνα με την απογραφή του 1960, η αναλογία του πληθυσμού της Τζόρτζια που ήταν Αφροαμερικανικός είχε μειωθεί στο 28%. Αφότου ένα ελεγχόμενο από τους Δημοκρατικούς Κογκρέσο ψήφισε την νομοθεσία των πολιτικών δικαιωμάτων για να ασφαλισθούν τα πολιτικά δικαιώματα και τα δικαιώματα ψήφου στα μέσα του '60, οι περισσότεροι Αφροαμερικανοί στον Νότο εισήλθαν στο Δημοκρατικό Κόμμα.
Η πρόοδος στα πολιτικά δικαιώματα επιδείχθηκε με την εκλογή του πρώην Κυβερνήτη της Τζόρτζια Τζίμμυ Κάρτερ το 1976 στην Προεδρία των Ηνωμένων Πολιτειών.
Η πολιτική κυριαρχία των Δημοκρατικών έληξε το 2003, όταν ο τότε Κυβερνήτης Ρόυ Μπαρνς ηττήθηκε από τον Ρεπουμπλικανό Σόννυ Πέρντιου, έναν νομοθέτη της πολιτείας και πρώην επίσης Δημοκρατικό. Ενώ οι Δημοκρατικοί διατήρησαν τον έλεγχο της Βουλής της Πολιτείας, έχασαν την πλειοψηφία στην Γερουσία όταν τέσσερις Δημοκρατικοί άλλαξαν κόμμα. Έχασαν την Βουλή στις εκλογές του 2004. Οι Ρεπουμπλικανοί τώρα ελέγχουν και τα τρία κομματικά στοιχεία της πολιτειακής κυβέρνησης.
Ακόμη και πριν το 2003, η πολιτεία είχε γίνει αυξανόμενα έρεισμα των Ρεπουμπλικανών σε Προεδρικές εκλογές. Έχει υποστηρίξει έναν Δημοκρατικό για πρόεδρο μόνο τρεις φορές από το 1960. Το 1976 και το 1980, το ιθαγενές τέκνο Τζίμμυ Κάρτερ κέρδισε την πολιτεία το 1992, ο πρώην κυβερνήτης του Αρκάνσας Μπιλ Κλίντον κέρδισε οριακά την πολιτεία. Γενικά, οι Ρεπουμπλικανοί είναι ισχυρότεροι στις κυρίως λευκές ημιαστικές (ειδικά στα προάστεια της Ατλάντα) και αγροτικές περιοχές της πολιτείας. Πολλές από αυτές τις περιοχές εκπροσωπήθηκαν από συντηρητικούς Δημοκρατικούς στο πολιτειακό νομοθετικό σώμα έως τον 21ο αιώνα. Ένας από τους συντηρητικότερους από αυτούς ήταν το μέλος του Κογκρέσου Λάρρυ ΜακΝτόναλντ, πρώην αρχηγός της Εταιρείας Τζον Μπερτς ο οποίος σκοτώθηκε όταν η Σοβιετική Ένωση κατέρριψε τo αεροσκάφος των Νοτιοκορεατικών Αερογραμμών που εκτελούσε την πτήση Νέα Υόρκη - Σεούλ, με κωδικό KAL 007, κοντά στην Νήσο Σαχαλίνη. Οι Δημοκρατικοί υποψήφιοι τείνουν να κερδίζουν υψηλότερο ποσοστό στις περιοχές όπου οι μαύροι ψηφοφόροι είναι πιο πολυάριθμοι, καθώς και στις πόλεις (ειδικά την Ατλάντα και την Άθενς), και την αγροτική περιοχή της Μαύρης Ζώνης η οποία διατρέχει το κεντρικό και νοτιοδυτικό τμήμα της πολιτείας.
Από την αναδιανομή του 2001, η πολιτεία έχει 14 έδρες στην Βουλή των Αντιπροσώπων, τις οποίες κατέχουν κατά τις εκλογές του 2020, 8 Ρεπουμπλικανοί και 6 Δημοκρατικοί Βουλευτές.
Στις επαναληπτικές εκλογές της 5ης Ιανουαρίου 2021 για τις δύο θέσεις της πολιτείας για τη Γερουσία, οι δύο Δημοκρατικοί υποψήφιοι Τζον Όσσοφ και Ράφαελ Γουόρνοκ, κατάφεραν να κερδίσουν και τις δύο έδρες της πολιτείας, έναντι των εν ενεργεία Γερουσιαστών Ντέιβιντ Περντιού και Κέλι Λέφλερ.
Πολιτικά
Κατά τις δεκαετίες του 1960 και του 1970, η Τζόρτζια εισήγαγε σημαντικές μεταρρυθμίσεις στα πολιτικά δικαιώματα και τη διακυβέρνηση, και η οικονομική ανάπτυξη επικεντρώθηκε στην Ατλάντα. Ήταν μία από τις κοιτίδες του αναδυόμενου Νέου Νότου.
Τον 21ο αιώνα, πολλά συντηρητικά μέλη του Δημοκρατικού Κόμματος, περιλαμβανομένου του πρώην Γερουσιαστή των ΗΠΑ και κυβερνήτη Ζελ Μίλλερ, αποφάσισαν να υποστηρίξουν τους Ρεπουμπλικανούς. Η κοινωνικά συντηρητική τάση της πολιτείας οδήγησε σε ευρεία υποστήριξη μέτρων όπως οι περιορισμοί της έκτρωσης. Οι ψηφοφόροι της πολιτείας ψηφισαν την απαγόρευση του γάμο ομοφυλοφίλων με 76%.
Μεταφορές
Οι μεταφορές στην Τζόρτζια επιβλέπονται από το Υπουργείο Μεταφορών της Τζόρτζια, μέρος του εκτελεστικού κλάδου της πολιτειακής κυβέρνησης. Οι μεγάλοι Διαπολιτειακοί Αυτοκινητόδρομοι της Τζόρτζια είναι ο I-75 και ο I-85. Στις 18 Μαρτίου 1998, η Βουλή των Αντιπροσώπων της Τζόρτζια πέρασε ένα ψήφισμα με το οποίο ονομάσθηκε το τμήμα του Interstate Highway 75, ο οποίος διατρέχει την περιοχή από τον Ποταμό Τσαταχούτσι μέχρι την πολιτειακή γραμμή το Τενεσσί στο Larry McDonald Memorial Highway. Ο Λάρρυ ΜακΝτόναλντ, ένας Δημοκρατικός στη Βουλή των Αντιπροσώπων, ήταν στην Πτήση Korean Air Lines 007 όταν καταρρίφθηκε από τους Σοβιετικούς την 1η Σεπτεμβρίου 1983.
Το κύριο εμπορικό αεροδρόμιο είναι το Διεθνές Αεροδρόμιο Χάρτσφιλντ-Τζάκσον Ατλάντα (ATL), και είναι το πιο πολυάσχολο επιβατικό αεροδρόμιο του κόσμου. Επιπλέον από το Χάρτσφιλντ-Τζάκσον, υπάρχουν οκτώ άλλα αεροδρόμια που εξυπηρετούν την εμπορική κίνηση στην Τζόρτζια. Το Διεθνές Αεροδρόμιο Σαβάννα/Χίλτον Χεντ είναι το δεύτερο πιο πολυάσχολο αεροδρόμιο στην πολιτεία στην πολιτεία αναφορικά με τους επιβάτες που εξυπηρετεί, και είναι το μόνο επιπλέον διεθνές αεροδρόμιο.
Εξωτερικοί σύνδεσμοι
Κατηγορία:Πολιτείες των ΗΠΑ
Πύλη της Άμμου
Η πύλη της Άμμου, γνωστή και ως Σαμπιονάρα ή Κουμ Καπί, είναι η Βορειοανατολική και η μόνη που σώζεται μέχρι σήμερα από τις τρεις πύλες του δεύτερου (εξωτερικού) βενετσιάνικου τείχους των Χανίων, το οποίο άρχισε να οικοδομείται στις αρχές του 16ου αιώνα και τελείωσε το 1590. Ονομάστηκε από τους Ενετούς Sabionera (Πύλη της Άμμου) λόγω της αμμώδους παραλίας που υπήρχε εκεί. Η πύλη έκλεινε με μία επιβλητική καστρόπορτα κατασκευασμένη από χονδρό ξύλο και σιδερένια επένδυση.
Η Σαμπιονάρα καταστράφηκε το 1645 κατά την πολιορκία της πόλης των Χανίων από τους Τούρκους οι οποίοι αργότερα φρόντισαν να την ξαναχτίσουν αλλά με μικρότερες διαστάσεις για να προστατεύεται ευκολότερα από εχθρικές επιδρομές, την ονόμασαν δε Κουμ Καπί (Kum-Kapisi) που στα Τουρκικά και πάλι σημαίνει «Πύλη της Άμμου». Με το όνομα «Κουμ Καπί» είναι γνωστή στις μέρες μας όλη η ευρύτερη περιοχή, που στεγάζει σημαντικό μέρος της νυχτερινής ζωής της πόλης.
Ο προμαχώνας δίπλα στον οποίο βρίσκεται η πύλη φέρει το όνομα του Ενετού Mocenigo και είναι χτισμένος μέσα στη θάλασσα, τη νότια δε πλευρά του κοσμεί έμβλημα με το λιοντάρι του Αγίου Μάρκου, οικόσημα και τη χρονολογία 1591.
Νότια της πύλης βρίσκονται τα λείψανα του επιπρομαχώνα Σαμπιονάρα ο οποίος καταστράφηκε από τους βομβαρδισμούς κατά το δεύτερο παγκόσμιο πόλεμο.
Πηγές
Κατηγορία:Κτίρια και κατασκευές στα Χανιά Αμμου
Γκρι
Το γκρι είναι αχρωματικό χρώμα. Αχρωματικά χρώματα, δηλαδή χρώματα χωρίς χρώμα, καλούνται τα χρώματα που δεν αντιστοιχούν σε ακτινοβολία κάποιου συγκεκριμένου μήκους κύματος όπως τα ξεχωριστά χρώματα στο ορατό φάσμα του φωτός, αλλά τα κατατάσσουμε στα χρώματα γιατί έτσι τα αντιλαμβάνεται ο ανθρώπινος εγκέφαλος. Αχρωματικά χρώματα θεωρούνται το λευκό, το μαύρο και το γκρι. Κύριο χαρακτηριστικό των αχρωματικών χρωμάτων είναι ότι δεν έχουν αποχρώσεις.
Παραπομπές
Κατηγορία:Χρώματα
Οικογένεια Πετραλιά
frameΗ οικογένεια Πετραλιά είναι παλιά οικογένεια αγωνιστών και πολιτικών από τη Δίβρη (Λαμπεία) Ηλείας.
Η καταγωγή της είναι από τη Σικελία και γενάρχης της φέρεται να είναι ο Σελάιδος Πετραλιάς, πλούσιος προύχοντας που άκμασε στις αρχές του 18ου αιώνα.
Σήμερα στη Δίβρη στο πατρικό σπίτι της οικογένειας λειτουργεί το Κέντρο Πολιτισμού και Περιβάλλοντος Δίβρης «Αρχοντικό Πετραλιά».
Λευκό
thumb|250px|right|Τίντες του άσπρου